کڑے بڑے
سیاہگ ءُ گالوار
الطاف بلوچ بلوچی ءِ نبشتہ کارے، صحافی یے، آ واجہ غنی پہوال ءِ پسو ءَ چوش گُشیت۔
واجہ مئے مردم لبزانکی ءُ لسانیاتی ملا انت۔۔۔
ھچ ھبر نہ سگّ اَنت۔۔۔
اے جیڑہ مدان مدانءَ گرگیءُ دیما جنزگی انت۔۔
البتءَ بسمل ءَ منی نزّ ءَ ھرابیں ھبرے نہ کتگ۔ اگں زبانءِ سرا ھبر بیت یا لبزانکءِ سرا اولی شرط ھمیش اِنت کہ سنگینی بہ بیت۔۔
دومی ایش کہ ھما مردم کہ چیزے زانت ھبر بہ کنت۔۔
سیمی ایش کہ ھوائی گپ مہ بیت۔۔۔
چارمی ھبر ایش کہ ھرکس چہ جاگہے کوٹیشن یے کارایت ءُ دلجم بیت کہ ہمے کوٹیشنءَ چہ زبانءِ درسیں جیڑہ گیشواراَنت نوں تپنگءَ تئی سرا دارایت کہ فلاں مردمءَ اے وڑ گشتگ تو اوں بہ من ءُ انچو بگوش۔۔۔ اے وڑ مہ بیت۔۔۔
پنچمی ایش کہ سنگینین باوست گالوارانی نیامءَ ہرکس بکنت پرچہ کہ زبان یکےءِ نہ انت۔۔۔
ششمی ایش کہ بلوچی زبان بہ بیت یا کہ لبزانک آئیءِ ھچ جیڑہ انگت کسءَ اون گیشوار نہ کتگ انت اشانی سرا ھما فیلڈءِ مردم ھبر ءُ کار بہ کن اَنت کس کسارا فتوا مہ دنت۔
ہرکسءَ وتی لیکہءُ ھیالءِ درشانءِ حق است بلئے ناں کہ دگرےءِ سُبک کنگ بہ بیت نان وتارا مزن لیکگ بہ بیت۔۔۔
بلوچءَ انگت ناں سنگینین زبان زانتے جوڑ کرتگ کہ درسیں گالواراں ھمرائیءَ بہ بارت۔۔
ناں کہ دلجمیءَ نگدءِ سگّ ءُ برداشتے است ناں کہ راجکاری پڑءَ سنگینیں یکی ءُ ھم پتّیءِ نیمگا روگ لوٹگا اِنت۔۔۔
اے بد بھتیءِ جمبراں دور کنگءَ علمی باوست بہ بیت درسانی ارزشت پہ راجءُ زبانءَ یک اِنت۔۔۔
اے درسیں کاراں بیسر مارا وتی روِشت گوں وتءَ شر کنگی اِنت۔اگں منی روِشت شَرّ نہ بیت گڑا منا دپ دئیگ مہ بیت ءُ سنگینیں مردم وتی کاءُ باوستءَ سنگینیءَ
دیمءَ بہ بر اَنت۔۔۔
منت وار
الطاف بلوچ